wannaphong/clean_thaiwikipedia huggingface dataset:
# อันต์เอตเกนเมน
อันต์เอตเกนเมน (ตาตาร์ไครเมีย : Ant etkenmen อักษรซีริลลิก: Ант эткенмен) (คำแปล: ข้าขอสัญญา) เป็นเพลงชาติของชาวตาตาร์ไครเมีย ประพันธ์โดย โนมัน เชเลบิจิฮาน (Noman Çelebicihan) และทำหน้าที่เป็นเพลงชาติของสาธารณรัฐประชาชนไครเมีย ซึ่งมีระยะเวลาสั้น

 เนื้อเพลง 
ตาตาร์ไครเมีย (อักษรละติน)ไครเมียตาตาร์ (อักษรซีริลลิก)คำแปล Ant etkenmen, milletimniñ yarasını sarmağa
 Nasıl olsun bu zavallı qardaşlarım çürüsin?
 Onlar içün ökünmesem, qayğırmasam, yaşasam
 Yüregimde qara qanlar qaynamasın, qurusın.

 Ant etkenmen, şu qaranğı yurtqa şavle sepmege
 Nasıl olsun eki qardaş bir-birini körmesin?
 Bunı körip buvsanmasam, muğaymasam, yanmasam
 Közlerimden aqqan yaşlar derya-deñiz qan olsun.

 Ant etkenmen, söz bergenmen millet içün ölmege
 Bilip, körip milletimniñ köz yaşını silmege.
 Bilmey, körmey biñ yaşasam, Qurultaylı han olsam
 Kene bir kün mezarcılar kelir meni kömmege. Ант эткенмен, миллетимнинъ ярасыны сармагъа
 Насыл олсун бу заваллы къардашларим чурусин?
 Онлар ичун окунмесем, къайгъырмасам, яшасам
 Юрегимде къара къанлар къайнамасын, къурусын.

 Ант эткенмен, шу къарангъи юрткъа шавле сепмеге
 Насыл олсун эки къардас бир-бирини кормесин?
 Буны корип бувсанмасам, мугъаймасам, янмасам
 Козлеримден акъкъан яшлар деря-денъиз къан олсун.

 Ант эткенмен, соз бергенмен миллет ичун олмеге
 Билип, корип миллетимнинъ коз яшыны силмеге.
 Билмей, кормей бинъ яшасам, Къурултайлы хан олсам
 Кене бир кун мезарджылар келир мени коммеге. ข้าขอสัญญาว่าจะรักษาบาดแผลประเทศของข้า
 เป็นเช่นไรพี่น้องของข้าที่โชคร้ายถูกเนรเทศ?
 ถ้าไม่เสียใจสำหรับพวกเขา ความเสียใจสำหรับพวกเขา; ข้ายังมีชีวิตอยู่
 ปล่อยให้สายน้ำอันมืดมิด โลหิตในหัวใจของข้าเหือดแห้งไป

 ข้าสัญญาว่าจะส่องประกายไปยังแผ่นดินอันมืดมน
 ทำไมพี่น้องทั้งสองคนมองไม่เห็นหน้ากัน?
 เมื่อข้าเห็นสิ่งนี้ ถ้าข้าไม่ได้รับบาดแผล ความทุกข์ทรมาน
 ปล่อยให้น้ำตาที่ไหลจากดวงตาของข้า กลายเป็นทะเลสีเลือด

 ข้าสัญญาว่าจะคำพูดของข้า ไปสู่ความตายบนแผ่นดินของข้า
 รู้ เห็น เพื่อเช็ดน้ำตาของประเทศของข้า
 ถ้าข้าอยู่เป็นพันๆ ปี โดยที่มองไม่เห็น รู้และกลายเป็นท่านข่านกับมณตรี
 มีวันหนึ่งได้พบหลุมฝังศพจะมาฝังเข้า
# ภาษากรีกโบราณ
ภาษากรีกโบราณ เป็นรูปแบบของภาษากรีกที่ใช้ในยุคกรีซโบราณ และกรีซยุคคลาสสิค ตลอดจนโลกยุคโบราณของอารยธรรมเมดิเตอเรเนียน ตั้งแต่ราวศตวรรษที่ 9 ก่อนคริสตกาล จนถึง ศตวรรษที่ 6 ค.ศ. โดยปกติจะถูกแบ่งออกเป็นกรีซยุคอาร์เคอิก (ช่วงระหว่าง ศตวรรษที่ 9 ถึง ศตวรรษที่ 6 ก่อนคริสตกาล), กรีซยุคคลาสสิค (ศ. ที่ 5 และ ที่ 4 ก่อนคริสตกาล), และ กรีซยุคเฮลเลนิสติก (ในรูปของภาษากรีกคอยนี หรือ Koine Greek ราวช่วง ศตวรรษ ที่ 3 ก่อนคริสตกาล ถึง ศตวรรษ ที่ 4) หลังจากนั้นก็พัฒนาต่อมาจนกลายเป็นภาษากรีกสมัยกลาง (medieval Greek)

ภาษากรีกโบราณเป็นภาษาที่ใช้แต่งวรรณกรรมกรีกโบราณ เป็นภาษาของกวีโฮเมอร์ และของนักประวัติศาสตร์ นาฏศิลปิน รวมไปถึงนักปรัชญา ที่มีชีวิตอยู่ในสมัยยุคทองของนครรัฐเอเธนส์ ภาษากรีกโบราณเป็นภาษาที่รุ่มรวยไปด้วยวัฒนธรรมการใช้ระดับสูง ไม่ว่าในทางปรัชญา ทางวรรณคดี ทางวิทยาศาสตร์ ในวิชาการแพทย์ และในวิชาคณิตศาสตร์ คำภาษากรีกเป็นจำนวนมากถูกยืมมาใช้ในภาษาละติน และผ่านต่อมายังภาษาสำคัญๆของยุโรป รวมทั้งภาษาอังกฤษ ปัจจุบันแม้ภาษากรีกโบราณจะนับว่าเป็นภาษาที่ตายแล้ว กล่าวคือไม่มีคนใช้พูดอีกต่อไป แต่การศึกษาภาษากรีกยังคงมีอยู่ในสถาบันการศึกษาชั้นนำของซีกโลกตะวันตก นับตั้งแต่ยุคฟื้นฟูศิลปะวิทยาการเป็นต้นมา

ระบบการเขียน

ตัวอย่างข้อความภาษากรีกโบราณ
บทกวีท่อนเปิดเรื่องของมหากาพย์อีเลียด เป็นแบบอย่างที่รู้จักกันมากที่สุดของภาษาโบราณในยุคอาร์เคอิก ซึ่งมีชื่อเรียกอีกอย่างว่าภาษากรีกของโฮเมอร์ บทกวีที่โฮเมอร์ใช้รจนามหากาพย์อีเลียด และโอดิสซีย์ เป็นบทกวีประเภท heroic hexameter โดยหนึงวรรคจะมี 6 คณะ และใน 1 คณะอาจจะมีสองพยางค์ (spondee) หรือสามพยางค์ (trochee) ขึ้นอยู่กับความสั้นยาวของคำ ทั้งนี้เพราะคำภาษากรีกมีค่าความสั้นยาว หรือมอรา แตกต่างกัน คล้ายกับบทกวีในภาษาสันสกฤต (ซึ่งเมื่อไทยรับมาใช้ทำให้ต้องกำหนดคำครุ-ลหุ ตามฉันทลักษณ์ในธรรมเนียมของกวีนิพนธ์ภาษาสันสกฤต และภาษาบาลี):

คำอ่านเสียงภาษาไทย
# ต้นไม้เรดิกซ์
ในวิทยาการคอมพิวเตอร์ Radix Tree(เช่น radix trie หรือ compact prefix tree) เป็นโครงสร้างข้อมูลที่แสดงถึงพื้นที่ ที่มีการปรับแต่งพื้นที่อย่างเหมาะสมซึ่งแต่ะโหนด ที่เป็น child ที่อยู่คนเดียวจะถูกผสานเข้ากับ parent ผลที่ตามมาคือจำนวนของ Children ภายในที่อยู่ในราก radix r ของ radix Tree โดยที่ r เป็นจำนวนเต็มและยกกำลัง x ของ 2  มี X ≥ 1 ซึ่งแตกต่างจากปกติ  และมีลำดับของประกอบรวมทั้งองค์ประกอบเดียว สิ่งนี้ทำให้ radix tree มีประสิทธิ์ภาพมากขึ้นสำหรับชุดคำเล็กๆ (โดยเฉพาะชุดคำยาว) และชุดคำที่ใช้คำนำหน้ายาว ๆ

ซึ่งแตกต่างจาก tree ปกติ (ซึ่งคีย์ทั้งหมดจะถูกเปรียบเทียบ ตั้งแต่เริ่มต้นจนถึงจุดที่ไม่เหมือนกัน) คีย์แต่ละโหนดจะถูกเปรียบเทียบเป็นชิ้นบิต โดยบินก้อนนั้นซึ่งจำนวนบิตในก้อนนั้น ที่โหนดนั้นคือ radix r ของ radix trie เมื่อ r เป็น 2ค่า  

Radix trie จะเป็นเลขฐานสอง (กล่าวคือเปรียบเทียบส่วนที่เป็นบิต 1บิต ของโหนด) ซึ่งจะช่วยลดค่าที่เพิ่มขึ้นข้องความลึก เช่นการเพิ่มค่าสูงสุดให้กับสตริง บิตที่ไม่มีการบิดเบือน  เมื่อ r เป็นจำนวนเต็ม 2 หรือมากกว่า 4 แล้วค่า radix trie คือ r-ary trie  ซึ่งลดความลึกของ radix trie ที่ค่าใช้จ่ายของ sparseness ที่อาจจะเกิดขึ้น

 การประยุกต์ใช้งาน 
RadixTree  มีประโยชน์สำหรับการสร้าง Array ที่เชื่อมโยงกับคีย์ที่สามารถแสดงเป็น สตริงได้ และได้พบว่า โดยเฉพาะโปรแกรม เส้นทาง IP  ซึงมีขนาดใหญ่ และเหมาะกับองกรลำดับชั้นของที่อยู่ IP

 การดำเนินการ 
RadixTree  นั้นสนับสนุนการ Insertion การ Deletion และการ Searching  หลังการทำงานของทั้งหมดนี้คือ O(k) โดยที่ k คือความยาวสูงสุดของ สตริงทั้งหมด ในเซต ซึ้งความยาววัดได้ในปริมาณเท่ากับค่า radix ของ radix trie 
thumb|313x313px|Finding a string in a Patricia trie  

 การ Insertion 
ในการแทรกสตริงเราจะค้นหาใน Tree จนกว่าเราจะไม่สามารถดำเนินการต่อได้ เมื่อถึงจุดนี้เราจะเพิ่มขอบขาออกใหม่ที่ติดป้ายกำกับไว้กับองค์ประกอบที่เหลือทั้งหมดในสตริงอินพุตหรือถ้ามีขอบการส่งออกที่ใช้ร่วมกันกับสตริงอินพุตที่เหลืออยู่เราจะแบ่งออกเป็นสองส่วน คำนำหน้า และดำเนินการต่อ ขั้นตอนการแยกนี้ทำให้แน่ใจได้ว่าไม่มีโหนดที่มีลูกมากกว่าที่มีองค์ประกอบสตริงที่เป็นไปได้

มีหลายกรณีที่แทรกอยู่ด้านล่าง แต่อาจมีอยู่มากกว่านี้ r แสดงถึงรากเท่านั้น สันนิษฐานว่าขอบสามารถติดฉลากด้วยสตริงที่ว่างเปล่าเพื่อยุติสตริงที่จำเป็นและรากไม่มีขอบขาเข้า (อัลกอริทึมการค้นหาที่อธิบายข้างต้นจะไม่ทำงานเมื่อใช้สายอักขระว่างเปล่า)

ในรูปจะแสดง ถึงคำว่า test เป็นคำนำหน้าของคำว่า tester ในรูปต่อมาอธิบายถึงการ Insert คำว่า team เพิ่มเข้าไปใน tree ตอนแรกที่มีคำว่า test อยู่ก่อนจะเห็นได้ว่าจะแยกเป็นสองโหนด โดยมีคำนำหน้าที่ใช้ร่วมกันคือ te

 การ Deletion 
เมื่อต้องการลบสตริง x จากต้นไม้เราจะหาใบแทน x จากนั้นสมมติว่ามี x อยู่เราจะลบโหนดใบที่สอดคล้องกัน หากผู้ปกครองของโหนดใบของเรามีเด็กเพียงคนเดียวจากนั้นป้ายกำกับขาเข้าของเด็กจะถูกผนวกเข้ากับป้ายกำกับขาเข้าของผู้ปกครองและลูกจะถูกลบออก
# แอร์ฮาร์ท มิลช์
แอร์ฮาร์ท มิลช์  เป็นจอมพลเยอรมัน ดำรงตำแหน่งปลัดกระทรวงเดินอากาศในปีค.ศ. 1933 มิลช์รับผิดชอบกำกับดูแลการพัฒนาของลุฟท์วัฟเฟอ อันเป็นส่วนหนึ่งของแผนการฟื้นแสนยานุภาพของเยอรมนีภายหลังสงครามโลกครั้งที่หนึ่ง

มิลช์ดำรงตำแหน่งผู้บัญชาการกองบิน 5 ในปฏิบัติการเวเซอร์อือบุงที่ประเทศนอร์เวย์ ภายหลังเยอรมนียึดฝรั่งเศส มิลช์ได้รับตำแหน่งจเรทหารอากาศและได้ยศจอมพล รับผิดชอบตรวจตราดูแลการผลิตเครื่องบินรบ แต่ด้วยการบริหารที่ไร้ประสิทธิภาพของเขาได้ส่งผลทำให้กองทัพอากาศเยอรมันมีศักยภาพลดลงและสูญเสียอำนาจเหนือน่านฟ้าในขณะที่สงครามดำเนิน เขาได้ถูกตั้งข้อกล่าวว่าเป็นอาชญากรสงครามในช่วงการพิจารณาคดีมิลช์ที่ถูกจัดขึ้นก่อนศาลทหารสหรัฐใน ค.ศ. 1947 และถูกพิพากษาจำคุกตลอดชีวิต ต่อมาเขาได้รับการปล่อยตัวใน ค.ศ. 1954
# เปรมอนันต์ ศรีพานิช
เปรมอนันต์ ศรีพานิช (เกิด 18 กุมภาพันธ์ พ.ศ. 2541) ชื่อเล่น ฟีฟ่า เป็นนักแสดงและนักร้องชาวไทย นับถือศาสนาอิสลาม เป็นที่รู้จักจากบทบาท "ครูอาร์ม" จากซีรีส์เรื่อง เลิฟซิคเดอะซีรีส์ รักวุ่น วัยรุ่นแสบประวัติฟีฟ่า เปรมอนันต์ ศรีพานิชภาพน่ารัก ครอบครัว ฟีฟ่า เปรมอนันต์ หนุ่มหล่อมุสลิมจากแดนอีสาน

 ประวัติ 
เปรมอนันต์ ศรีพานิช เกิดเมื่อวันที่ 18 กุมภาพันธ์ พ.ศ. 2541 ที่จังหวัดขอนแก่น โดยเปรมอนันต์ได้ศึกษาที่โรงเรียนขอนแก่นวิเทศศึกษา และ ได้ย้ายมาเรียนที่กรุงเทพจนจบระดับมัธยมศึกษาจากโรงเรียนศรีวิกรม์ ปัจจุบันจบการศึกษาระดับปริญญาตรีที่ มหาวิทยาลัยกรุงเทพ คณะบริหารธุรกิจ สาขาการตลาดประวัติคร่าวของฟีฟ่า เปรมอนันต์ ศรีพานิชnangdee.com 

ชีวิตส่วนตัว เปรมอนันต์ สมรสกับ มาร์ดี้ มาดิน๊ะ เล่าเจริญ แฟนสาวนอกวงการ เมื่อวันที่ 17 กุมภาพันธ์ พ.ศ. 2567

 เข้าสู่วงการ 
เปรมอนันต์ได้เริ่มเข้ามาแคสงานตั้งแต่เรียนชั้นมัธยมศึกษาปีที่ 1 เคยมีโอกาสประกวดเวที Smart Boy แต่ก็ยังไม่เป็นที่รู้จักมากนัก จนได้มีโอกาสแคสติ้ง Love Sick The Series Season 2 จนได้ติด 1 ใน 19 คน และเป็นผู้ชนะ ของโปรเจกต์ Love Sick Freshy Camp เป็นที่รู้จักในบทอาจารย์ณรงค์หรือครูอาร์ม ใน Love Sick The Series Season 2 และเคยเป็นสมาชิกบอยแบนด์วง BUFF4 เป็นศิลปินที่เกิดจากการรวมตัวกันของ 4 นักแสดงจากLove Sick The Series Season 2 และยังได้รับรางวัลป๊อปปูล่าโหวต จาก Cleo Bachelor 2015

ผลงาน
ละครโทรทัศน์
 ปี พ.ศ.  เรื่อง   รับบทเป็น คู่ดับ ออกอากาศ 2560  เหยื่อพยาบาท  ก้องภพ ธำรงเกียรติไพศาล นริลญา กุลมงคลเพชร ช่อง 3 เอสดี  2562  ปริศนาล่าข้ามเวลา  ปราการ (วัยหนุ่ม)  - ทรูโฟร์ยู  2563  เจาะเวลาหาผู้ใหญ่  พีท นักรบ / เผือก ชนกนันท์ เสนปิ่น ช่อง 7 เอชดี  2565  สามีชั่วคืน  ธรรศ อมรรัตนากชกร ส่งแสงเติม เจ้าสาวจำเลย  จอมภพ(จอม)คริษฐา สังสะโอภาส สาวน้อยร้อยไมค์  เก่ง คำสวรรค์จาด้า อินโตร์เร 2566  มาเฟียลำซิ่ง  มาวิน อาญาสิทธิ์ (วิน) / แคนคริษฐา สังสะโอภาส 2568 เมืองแก้ว  นุกูลชนกนันท์ เสนปิ่น2569เล่ห์สมรสคริษฐา สังสะโอภาสช่อง7เอชดี

ซีรีส์

|2558
|Love Sick The Series Season 2
|
|ครูอาร์ม /อาจารย์ณรงค์
|-
|2558
|The School โรงเรียนป่วน ก๊วนนักเรียนแสบ 
|
|ฟีฟ่า
|-
|2558
|พาร์ทออฟเลิฟ
|
|ปืนใหญ่
|-
|2559
|Part Time The Series วัยกล้าฝัน
|
|จิ๊น
|-
|2559
|หลอน เดอะซีรีส์
| ตอน เผาผี
|เปรม
|-
|2561
|Be My Boy The Series รักแล้วไง..หยุดไม่ได้แล้วล่ะ
|
|คิณ
|-
|2562
|เรื่องสยอง 12 ราศี
|
|โดม
|-
|}
ภาพยนตร์
The Real Ghosts ช่องส่องผี

มิวสิควีดีโอ
ประตู - วันธงชัย อินทรวัตร
 แฟนเก่ากลับใจ - เวียง นฤมล

เพลง
BUFF4
Yes!เท่ห์
อื่น ๆ
ประกวด Smart Boy
ดีเจแอปพลิเคชัน Talk Talk สังกัด 95 Aloha Variety

รางวัล
+ปี พ.ศ. รางวัลงาน2558Popular Vote ZEN STYLISH AWARDS 20152558Popular VoteCleo Bachelor 20152559อภิชาตบุตรรวมใจภักดิ์ รวมศิลปินดารา รักพ่อในใจไทยตลอดกาล สภาศิลปวัฒนธรรมจิตตานุภาพ2559บุคคลสำคัญแห่งปีWorld Top Award
# อะกาเมมนอน
อะกาเมมนอน (, Ἀgamémnōn) ตามเทพปกรณัมกรีก เป็นบุตรของกษัตริย์เอทริอัส และราชินิไอโรเปแห่งนครไมซีนี พระองค์มีพระอนุชาคือเมเนเลอัส มีพระมเหสีชื่อพระนางไคลเตมเนสตรา และมีราชบุตร/ราชธิดา 4 พระองค์ ได้แก่ อิฟิจิไนอา (Iphigenia), อีเลคตรา (Electra), ออเรสตีส (Orestes) และ คริซอธีมิสHomer, Iliad 9:145. (Chrysothemis) ตำนานของกรีกถือว่าอากาเมมนอนเป็นกษัตริย์ปกครองนครไมซีนี หรืออาร์กอส ซึ่งอาจเป็นสถานที่เดียวกันแต่เรียกคนละชื่อ พระองค์เป็นผู้บัญชาการใหญ่ของกองกำลังพันธมิตรฝ่ายกรีก ที่จัดตั้งขึ้นเพื่อยกทัพไปกรุงทรอย หลังจากปารีสลักลอบพาพระนางเฮเลน มเหสีของเมเนเลอัสหนีไป

อะกาเมมนอนเป็นกษัตริย์นักรบที่ทะเยอะทะยาน เมื่อคราวยกทัพไปทรอยเกิดลมพายุใหญ่ขึ้น ทัพเรือกรีกไม่สามารถแล่นออกไปได้ พระองค์จึงปฏิบัติตามคำแนะนำของโหรเอกแคลคัส(เทสตอริดีส) โดยทรงสั่งให้บูชายันต์อิฟิจิไนอา พระธิดาของพระองค์เองแด่ทวยเทพ คลื่นลมจึงได้สงบ ฯ ต่อมาในระหว่างที่กำลังปิดล้อมกรุงทรอยอยู่เป็นปีที่สิบ ได้เกิดโรคระบาดใหญ่ที่ส่งมาโดยเทพอะพอลโล ด้วยเหตุที่อะกาเมมนอนไปลบหลู่ ไครซีส (Chryses) นักบวชของอะพอลโลโดยไม่ยอมคืนลูกสาวให้Homer, Iliad 1:50-52. อะคิลลีสนักรบคนสำคัญของกองทัพกรีกแนะนำให้เหล่าแม่ทัพกรีก (basileus) ยกทัพของตนกลับ ถ้ายังไม่อยากจะตายกันหมดอยู่ที่ชายหาดของทรอย อะกาเมมนอนจึงจำต้องคืนลูกสาวให้กับไครซีสเพื่อระงับพิโรธของอะพอลโล และใช้อำนาจริบเอาหญิงรับใช้ชาวทรอยที่อะคิลลีสได้เป็นรางวัลในการรบ มาเป็นของตนทดแทนลูกสาวของไครซีส ทำให้อะคิลลีสเสียใจและถอนตัว(ชั่วคราว)จากการสู้รบ เป็นผลให้นักรบกรีกล้มตายเป็นอันมาก

เมื่ออะกาเมมนอนยกทัพกลับมาจากกรุงทรอย พระองค์ถูกลอบสังหารโดยการร่วมมือกันระหว่าง พระนางไคลเตมเนสตรา และอีจีสธัส (Aegisthus) ชู้รักของพระมเหสี (เป็นเหตุการณ์ที่ได้รับการกล่าวถึงในหมากาพย์ โอดิสซีย์ ล.11:409-11) ในบางตำนานกล่าวว่าพระนางไคลเตมเนสตราเป็นผู้ลงมือสังหารพระสวามีด้วยตนเอง

 พงศาวลีของอะกาเมมนอน 
thumb|center|600px|Genealogy of Agamemnon
# เชดส์ออฟเพอร์เพิล
เชดส์ออฟเพอร์เพิล  เป็นอัลบั้มเปิดตัวของดูโอแนวป็อปสัญชาตินอร์เวย์ เอ็มทูเอ็ม ออกจำหน่ายในสหรัฐเมื่อ 7 มีนาคม 2000 กับสังกัดแอตแลนติกเรเคิดส์ ขึ้นอันดับ 7 ที่นอร์เวย์, อันดับ 89 ที่สหรัฐบนชาร์ตบิลบอร์ด 200 และอันดับ 1 บนชาร์ตฮีตซีกเกอส์ ซิงเกิล "โดนต์เซย์ยูเลิฟมี" ที่ก่อนหน้านั้นออกเป็นซฺงเกิ้ลแรกของอัลบั้มประกอบภาพยนตร์ Pokémon: The First Movie  ในเดือนตุลาคม 1999 ยังปรากฏในอัลบั้มนี้ นอกจากนี้ยังมีอีก 2 ซิงเกิลคือ  "Mirror Mirror" กับ "Everything You Do" ที่ออกจำหน่ายในปี 2000

อัลบั้มได้รับเสียงวิจารณ์ที่ดี รอเบิร์ต คริสต์เกา ให้อัลบั้มระดับ A- เขายังชื่นชมการร้องของทั้งคู่ ไมเคิล เพาเลตตา จากนิตยสาร บิลบอร์ด กล่าวไว้ว่า "งดงามเหมาะกับการเป็นอัลบั้มประกอบภาพยนตร์แห่งฤดูไม้ผลิ/ฤดูร้อน ปี 2000" อัลบั้ม เชดส์ออฟเพอร์เพิล ขายได้มากกว่า 1.5 ล้านชุดทั่วโลก และได้รับการเสนอชื่อเข้าชิงสาขาอัลบั้มเพลงป็อปจากรางวัลสเปลมานไพรเซน 2000

แฮคเกอร์พลง
1.Don't Say You Love Me  2.The Day You Went Away
3.Girls In Your Dream
4.Mirror Mirror
5.Pretty Boy 
6.Give A Little Love
7.Everything You Do 
8.Don't Mess With My Love 
9.Dear Diary 
10.Do You Know What You Want 
11.Smiling Face 
12.Our Song 
13.Why
14.The Feeling Is Gone (Australian Bonus Track)
# วันเวิลด์ (ภาพยนตร์ชุดทางโทรทัศน์)
วันเวิลด์  เป็นภาพยนตร์ชุดทางโทรทัศน์ประเภทตลกขบขันความยาวครึ่งชั่วโมง ออกอากาศทางทีเอ็นบีซีระหว่างปี ค.ศ. 1998 ถึง 2001 ภาพยนตร์ชุดนี้มีเรื่องราวประเด็นชีวิตประจำวันของครอบครัวเบลกที่อยู่ในไมแอมี โดยมีคุณคือคือเดฟ เบลก อดีตนักเบสบอลและภรรยาของเขาที่เป็นศิลปิน ชื่อแคเรน ได้รับเลี้ยงบุตรวัยรุ่น 6 คน ต่างเชื้อชาติและสัญชาติ รายการนี้ผลิตโดยปีเตอร์ เองเจลพรอดักชันส์ โดยมีอยู่ 3 ฤดูกาล

นักแสดง
Bryan Kirkwood .... Ben Blake
Arroyn Lloyd .... Jane Blake 
Harvey Silver .... Neal Smith
Alisa Reyes.... Marci Blake 
Michelle Krusiec .... Sui Blake
Brandon Baker .... Cray Blake
Michael Toland ....Dave Blake
Elizabeth Morehead ....Karen Blake

แขกรับเชิญที่โดดเด่น
Jordana Spiro....Alex
# เครื่องหมายกำหนดจังหวะ
เครื่องหมายกำหนดจังหวะ  เป็นรูปแบบสัญลักษณ์ที่ใช้ในสัญลักษณ์ดนตรีตะวันตกเพื่อกำหนดการเคาะ ว่าในแต่ละบาร์มีกี่จังหวะ และค่าตัวโน้ต (note value) จะเท่ากับหนึ่งจังหวะ

ในการบรรเลงดนตรี เครื่องหมายกำหนดจังหวะจะปรากฎในตอนแรก อย่างเช่น  อ่านว่า ซี หรือ ซีเต็ม จะมีความหมายเท่ากับเครื่องหมายกำหนดจังหวะที่เป็นตัวเลข หรือ  อ่านว่า สามสี่ มีความหมายว่า บทเพลงนั้นมีอัตราจังหวะห้องละ 3 จังหวะเคาะ และกำหนดให้ใช้โน้ตตัวดำมีค่าเท่ากับ 1 จังหวะ 

หลังจากเครื่องหมายกำหนดจังหวะจะตามด้วยเครื่องหมายตั้งบันไดเสียงหรือกุญแจประจำหลัก
# เฟลิซิตี
เฟลิซิตี  เป็นภาพยนตร์ชุดทางโทรทัศน์สัญชาติอเมริกัน แนวนาฏกรรม สร้างสรรค์โดยเจ.เจ. แอบรัมส์และแมตต์ รีฟส์ ผลิตโดยทัชสโตนเทเลวิชันร่วมกับอิเมจินเทเลวิชันสำหรับช่องเดอะดับเบิลยู โดยไบรอัน เกรเซอร์และรอน ฮาวเวิร์ด รับตำแหน่งผู้อำนวยการสร้างให้กับอิเมจินอินเตอร์เทนเมนต์

ภาพยนตร์ชุดนี้มีความยาว 4 ฤดูกาล ออกอากาศตั้งแต่ 29 กันยายน ค.ศ. 1998 ถึง 22 พฤษภาคม 2002 โดยแต่ละฤดูกาลจะสอดคล้องในแต่ละปีของมหาวิทยาลัย ตั้งแต่น้องใหม่ นักศึกษาปี 2 ปี3 จนถึงปีจบ 

ในปี 2007 เฟลิซิตี อยู่ในรายชื่อของนิตยสาร ไทม์ ให้ข้อข้อ 100 ภาพยนตร์ชุดที่ดีที่สุดตลอดกาล เอโอแอลทีวี ให้ติดหนึ่งในรายการโรงเรียนที่ดีที่สุดตลอดกาล ในเดือนมิถุนายน 2010 เอนเตอร์เทนเมนต์วีกลี ให้ตัวละครเฟลิซิตี พอร์เตอร์ เป็นหนึ่งใน 100 ตัวละครที่ดีที่สุดในรอบ 20 ปี
# เดอะดับเบิลยูบี
เดอะดับเบิลยูเทเลวิชันเนตเวิร์ก  หรือย่อว่า เดอะดับเบิลยูบี (The WB ย่อมาจาก Warner Bros.) เป็นสถานีโทรทัศน์ที่เลิกกิจการไปแล้ว ออกอากาศครั้งแรกเมื่อ 11 มกราคม 1995 โดยเป็นการร่วมมือระหว่างบริษัทวอร์เนอร์บราเธอส์เอนเตอร์เทนเมนต์บริษัทลูกของไทม์วอร์เนอร์ กับ ทริบูนบรอดแคสติงบริษัทลูกของบริษัททริบูน เครือข่ายออกรายการที่มีกลุ่มเป้าหมายคือวัยรุ่นและคนวัยหนุ่มสาว ต้งแต่อายุ 13 ถึง 34 ปี มีรายการเด่นช่วงกลางวันของวันทำงานและเช้าวันเสาร์ อย่างรายการชื่อ Kids' WB ที่มีกลุ่มเป้าหมายอายุ 7 ถึง 12 ปี

24 มกราคม 2006 ซีบีเอสคอร์เพอเรชันและวอร์เนอร์บราเธอส์เอนเตอร์เทนเมนต์ประกาศปิดช่อง และแพร่ภาพช่องใหม่ชื่อ เดอะซีดับเบิลยูในปีนั้น ช่องหยุดออกอากาศเมื่อวันที่ 17 กันยายน 2006 และรายการบางส่วนของทั้ง 2 บริษั่ทและ UPN (ที่ปิดไปก่อนหน้านั้น 2 วัน) ย้ายไปออกฉายที่ช่องเดอะซีดับเบิลยู หลังการออกอากาศในวันที่ 18 กันยายน
# ส่วนตัดต่ำสุด
Network Flow Problem 
ในทษฎีกราฟ Flow network หรือ  transportation network เป็นกราฟแบบมีทิศทาง  (Directed graph) ที่เส้นเชื่อมแต่ละเส้นนั้นจะมีค่าความจุ (Capacity) แต่ละเส้นเชื่อมจะรองรับ flow โดยปริมาณของ flow มีขนาดไม่เกินความจุ 

ทฤษฎีกราฟการตัดขั้นต่ำ(Minimum cut)ของกราฟ เป็นการตัดการฟแบ่งออกเป็นสองส่วนย่อย  

 จำนวนการตัดน้อยที่สุด 
กราฟที่มี n จุด สามารถมีการตัดขั้นต่ำได้   

บริเวณที่เต็มไปด้ว ไซเคิลอย่างง่ายจำนวน n จุดนี้มี  minimum cuts.https://www.youtube.com/watch?v=qatLFXKwsM0

www.vcharkarn.com/vcafe/185266

 Minimum cut problem 
-นิยาม st-cut (cut) เป็นการแบง่โหนดออกเป็นเซต (A,B) ที่มี 𝑠 ∈ 𝐴และ 𝑡 ∈ 𝐵  นิยาม 

-ความจุของ cut คือผลรวมความจุของเสน้เช่อืมทอ่ีอกจาก A ไป B

Min-cut problem คือหา cutที่มีความจุต่ำที่สุด
# เอสคิลัส
เอสคีลัส (ไอส-คู-ลอส; ; ราว 525/524 – 456/455 ปีก่อนคริสตกาล) เป็นนักประพันธ์บทละครชาวกรีกโบราณ และได้รับการขนานนามว่าเป็นบิดาแห่งโศกนาฏกรรม งานประพันธ์ของเอสคีลัสเป็นงานโศกนาฏกรรมชุดแรกสุดที่เหลือรอดมาจากยุคโบราณ และความรู้ความเข้าใจเกี่ยวกับงานประเภทนี้ในสมัยแรกเริ่ม ล้วนแต่ได้มาจากการอนุมานผ่านงานที่หลงเหลืออยู่ของท่านR. Lattimore, Aeschylus I: Oresteia, 4Martin Cropp, 'Lost Tragedies: A Survey'; A Companion to Greek Tragedy, p. 273 เอสคีลัสจึงเป็นบุคคลที่สำคัญอย่างยิ่งในประวัติศาสตร์วรรณกรรมกรีกโบราณ อริสโตเติลให้เครดิตเอสคีลิสในฐานะเป็นศิลปินคนแรกที่ขยายจำนวนนักแสดงบนเวทีการละครของกรีก ทำให้สามารถนำเสนอความขัดแย้งระหว่างตัวละครได้ ในขณะที่ก่อนหน้านั้นการละครของกรีกมีแค่ตัวนักแสดงนำกับกลุ่มประสานเสียง (คอรัส)จารึกเพื่อรำลึกเหตุการณ์ใน ศตวรรษที่ 3 ก่อน ค.ศ. ให้รายชื่อของนักประพันธ์ศิลปะการละครไว้ 4 ท่าน ซึ่งเป็นผู้ชนะการแข่งขันการประกวดละครที่เทศกาลไดโอไนเซียก่อนเอสคิลัส โดย Thespis เป็นบุคคลที่ถือกันตามธรรมเนียมแต่เดิมว่าเป็นผู้คิดค้นศิลปะโศกนาฏกรรมขึ้น  บางบันทึกก็กล่าวว่าละครโศกนาฏกรรมถูกคิดค้นขึ้น ณ กรุงเอเธนส์ ในราวทศวรรษที่ 530s ก่อนค.ศ. (Martin Cropp (2006), "Lost Tragedies: A Survey" in A Companion to Greek Tragedy, pp. 272–74)

ในระหว่างที่มีชีวิตอยู่ เอสคีลัสประพันธ์บทละครไว้ระหว่าง 70 ถึง 90 เรื่อง แต่เหลือรอดมาถึงปัจจุบันเพียง 7 เรื่อง หนึ่งในนั้น พันธนาการโพรมีเทียส (Prometheus Bound) ยังเป็นที่ถกเถียงกันในเรื่องตัวตนของผู้ประพันธ์ (บ้างเชื่อว่า ยูฟอเรียน บุตรชายของเอสคีลัส เป็นผู้แต่งขึ้น) งานนาฏกรรมบทละครที่เอสคีลัสประพันธ์ขึ้น เป็นงานที่แต่งเพื่อเข้าแข่งขันในงานเทศกาลต่าง ๆ โดยเฉพาะอย่างยิ่งงานเทศกาลไดโอไนซัส ซึ่งจัดขึ้นเป็นประจำทุกปีในฤดูใบไม้ผลิ ที่เมืองไดโอไนเซีย (Dionysia) ซึ่งมีการแข่งขันสองรอบ คือ รอบแข่งขันงานโศกนาฏกรรม และรอบแข่งขันงานสุขนาฏกรรม (comedies) งานทั้งหมดที่เหลือรอดมาของเอสคิลัส ได้แก่ ชาวเปอร์เซีย, ศึกเจ็ดขุนพลชิงธีบส์, ดรุณีร้องทุกข์, ไตรภาคโศกนาฏกรรม โอเรสเตอา ประกอบด้วย: อะกาเมมนอน, ผู้ถือทักษิโณทก (the Libation Bearers), และ ยูเมนิดีส (the Eumenides) เคยได้รับรางวัลชนะเลิศในการแข่งขันละครโศกนาฏกรรม ที่เมืองไดโอไนเซียมาแล้วทั้งสิ้น เว้นก็แต่ พันธนาการโพรมีเทียส เท่านั้น นอกจากนี้เอสคิลัสอาจเป็นนาฏศิลปินเพียงท่านเดียว (เท่าที่ทราบ) ที่เคยนำเสนอละครเป็นโศกนาฏกรรมไตรภาค ละครเรื่อง โอเรสเตอา เป็นตัวอย่างเดียวของบทประพันธ์ไตรภาคที่หลงเหลือมาจากยุคโบราณ 

ในวัยหนุ่มเอสคีลัสเคยเป็นทหารที่ร่วมรบในสงครามระหว่างกรีซกับเปอร์เซียทั้งสองครั้ง ในตอนต้นของศตวรรษที่ 5 ก่อนคริสตกาล ในปีที่ 490 ก่อนค.ศ. เอสคีลัสกับไคนีจิรัสน้องชายเข้าร่วมต่อสู้ในยุทธการที่มาราธอน เพื่อปกป้องเอเธนส์จากกองทัพของกษัตริย์ดาริอัสที่ 1  น้องชายของท่านตายในการต่อสู้และทั้งสองได้รับการยกย่องให้เป็น "วีรบุรุษแห่งทุ่งมาราธอน" ต่อมาพอพระเจ้าเซิร์กซีสแห่งเปอร์เชียยกทัพมาอีก ในปีที่ 480/479 ก่อนค.ศ. เอสคีลัสก็เข้ารับใช้ชาติอีกครั้งในสงครามครั้งที่สองกับเปอร์เซีย และเข้าร่วมรบในยุทธนาวีที่ซาลามิส สงครามเปอร์เซียมีอิทธิพลต่อชีวิตและงานของเอสคีลัสอย่างมาก ละครบางเรื่องของท่าน เช่น ชาวเปอร์เซีย (The Persians) ได้รับแรงบันดาลใจมาจากการศึกในสมรภูมิที่ซาลามิส และได้รับรางวัลชนะเลิศการประกวดละครที่ไดโอไนเซีย เมื่อปีที่ 472 ก่อนค.ศ.

เอสคีลัสถึงแก่กรรมที่เมืองเจลา ในซิซิลี เมื่อปีที่ 456 ก่อนค.ศ.
# ศิวกร เลิศชูโชติ
ศิวกร เลิศชูโชติ ชื่อเล่น กาย เป็นนักแสดงชายชาวไทย ปัจจุบันกายเป็นนักแสดง GMMTV    

 ประวัติ 
กาย มีชื่อจริงว่า ศิวกร เลิศชูโชติ เกิดเมื่อวันพฤหัสบดีที่ 27 สิงหาคม พ.ศ. 2535 ที่จังหวัดสุราษฎร์ธานีมีพี่น้อง 4 คน เป็นบุตรคนรอง กายจบการศึกษาระดับชั้นมัธยมศึกษาปีที่ 6 จากโรงเรียนสุราษฎร์ธานี กายเคยชนะการประกวดเฟรชชี่บอยแอนด์เกิร์ล 2014 บายเมดิแคร์ ประจำปี 2557 ในตำแหน่งชนะเลิศเฟรชชี่บอย 2014 ขณะกำลังศึกษาอยู่ชั้นปีที่ 4 คณะนิเทศศาสตร์ สาขาวิชาภาพยนตร์ มหาวิทยาลัยกรุงเทพและแล้ว...#เวทีเฟรชชี่บอยแอนด์เกิร์ล 2014 บายเมดิแคร์ ก็จบไปอย่างสวยงาม : Freshyboyandgirl และจบการศึกษาระดับปริญญาตรีในปีต่อมา

กายมีผลงานซีรีส์เรื่องแรก คือ รักต้องจูบ และปีต่อมาก็เริ่มมีผลงานซีรีส์มากขึ้น เช่น U-Prince Series ตอน เซอร์เวย์, Slam Dance ทุ่มฝันสนั่นฟลอร์ และSOTUS S The Series และได้มีผลงานเพลงแรกคือ อะไรก็ได้ในใจเธอ ประกอบซีรีส์เรื่อง U-Prince Series ตอน ไบรอันเปิดซิง “กาย ศิวกร” จับไมค์ร้อง “อะไรก็ได้ในใจเธอ” เพลงประกอบ “U-Prince Series” อะไรก็ได้ในใจเธอ Ost.U-PRINCE Series - กาย ศิวกร : grammy.co.th ปัจจุบัน กายเป็นนักแสดงในสังกัดของจีเอ็มเอ็มทีวี

 ผลงาน 

 ซีรีส์ / ละคร 
ปีเรื่องบทบาทออกอากาศ2560  U-Prince Series ตอน เซอร์เวย์ เคอติสจีเอ็มเอ็ม 25 Slam Dance ทุ่มฝันสนั่นฟลอร์ บาส ช่องวัน My Dear Loser รักไม่เอาถ่าน ตอน Happy Ever After ออตโต้ จีเอ็มเอ็ม 25 SOTUS S The Series หยงช่องวัน 31  2561 มารร้ายคู่หมายรัก Love At First Hate  หมอโอ Our Skyy อยากเห็นท้องฟ้าเป็นอย่างวันนั้น ตอน อาทิตย์ก้องภพ หยงไลน์ทีวี 2562 เขามาเชงเม้งข้างๆ หลุมผมครับ ชิน รักหมดใจ Endless Love กองพล จีเอ็มเอ็ม 25 3 Will Be Free สามเราต้องรอด (รับเชิญ) ช่องวัน 31 2563 เพราะเราคู่กัน 2gether The Series ดิม จีเอ็มเอ็ม 25 Girl Next Room หอนี้ชะนีแจ่ม ตอน Motorbike Baby วินนี้ดีต่อใจ ซันนี่ เพราะเรา(ยัง)คู่กัน Still 2gether ดิม ต้นหนชลธี อิฐ คุณแม่มาเฟีย อัฐ Wake Up ชะนี 2 Very Complicated โอม 2564 สั่งใจให้หยุดรักเธอ เฉียอา 2565 นางฟ้าคาบาเรต์  เสี่ยเดชา Mama Gogo แม่มาคุม...หนุ่มบาร์ร้อน ยุทธ ด้วยรักและหักหลัง ขุนพล 2566 สองเดือดเลือดเดียวกัน เกรียงไกรCherry Magic 30 ยังซิงพงษ์2567ทนาย-เดือดแทนคุณทรูซีเจเขาจ้างให้ผมจีบนักฆ่ากายจีเอ็มเอ็ม 252568บอสมั่นหน้ากับเลขาตัวตึงกวีทรูซีเจ

 ภาพยนตร์ 
+พ.ศ.เรื่องบทบาท2564เพราะเราคู่กัน The Movieดิม25674ทรชนคนอันตรายกบ

 เพลงประกอบซีรีส์ 
 อะไรก็ได้ในใจเธอ (ประกอบซีรีส์เรื่อง U-Prince Series ตอน ไบรอัน)

 มิวสิกวิดีโอ 
 หัวใจรุ่นใหญ่ Ost.Slam Dance ทุ่มฝันสนั่นฟลอร์ - เบดรูม ออดิโอ
 ปากแข็ง (Just in my mind) Ost.Slam Dance ทุ่มฝันสนั่นฟลอร์ - มายด์
 อะไรก็ได้ในใจเธอ Ost. U-Prince Series - ศิวกร เลิศชูโชติ
 ล้มลุกคลุกคลาน Ost.SOTUS S The Series - ธชย ประทุมวรรณ

 รางวัล 
 2557 - ตำแหน่งชนะเลิศเฟรชชี่บอย 2014 ในการประกวดเฟรชชี่บอยแอนด์เกิร์ล 2014 บายเมดิแคร์
 2560 - รางวัล “ลูกกตัญญูที่ดีที่สุด” โดย สภาศิลปวัฒนธรรมจิตตานุภาพ ณ ศูนย์ประชุมวายุภักษ์“น้ำมนต์-กาย” รับรางวัลลูกกตัญญูที่ดีที่สุด ปี 2560 : grammy.co.th
# โดนต์เลตมีดาวน์ (เพลงเดอะเชนสโมเกอส์)
โดนต์เลตมีดาวน์  เป็นเพลงของคู่ดีเจชาวอเมริกัน เดอะเชนสโมเกอส์ ร้องรับเชิญโดยนักร้องชาวอเมริกัน ดาย่า เพลงออกจำหน่ายในวันที่ 5 กุมภาพันธ์ ค.ศ. 2016 โดยค่ายดิสรัปเตอร์ และโคลัมเบียเรเคิดส์ เพลงเขียนโดย แอนดรูว์ แทกการ์ต, เอมีลี่ วอร์เร็น และสก๊อตต์ ฮาร์ริส และเพลงยังออกจำหน่ายในวันที่ 22 กุมภาพันธ์ ค.ศ. 2016 พร้อมกับเพลง "โรส"

ในสหรัฐอเมริกา "โดนต์เลตมีดาวน์" กลายเป็นซิงเกิลแรกของเดอะเชนสโมเกอส์ และดาย่า หนึ่งในห้าอันดับบนชาร์ตบิลบอร์ดฮอต 100 ที่อันดับ 3 นอกสหรัฐอเมริกา "โดนต์เลตมีดาวน์" ขึ้นอันดับหนึ่งในประเทศมากกว่าสิบประเทศ เช่น ออสเตรเลีย, ออสเตรีย, แคนาดา, เยอรมนี, นิวซีแลนด์, สวีเดน และสหราชอาณาจักร

เพลงนี้ได้รับรางวัลแกรมมี สาขาบันทึกเสียงเพลงแดนซ์ยอดเยี่ยมแห่งปี

รายการเพลง

ชาร์ต

ชาร์ตรายสัปดาห์
 ชาร์ต (2016) ตำแหน่งสูงสุด Belarus (Unistar Radio Top 20) 9 India (Radio Mirchi Angrezi Top 20) 3 Latvia (Latvijas Top 40) 3 Lebanon (Lebanese Top 20) 8 Mexico (Monitor Latino) 12 Philippines (Philippine Hot 100) 32 Romania (Media Forest) 6 Slovenia (SloTop50) 28

ชาร์ตสิ้นปี
 ชาร์ต (2016) ตำแหน่ง Australia (ARIA) 5 Austria (Ö3 Austria Top 40) 7 Belgium (Ultratop Flanders) 7 Belgium (Ultratop Wallonia) 38 Canada (Canadian Hot 100) 8 Denmark (Tracklisten) 25 France (SNEP) 31 Germany (Official German Charts) 7 Hungary (Single Top 40) 47 Italy (FIMI) 12 Netherlands (Dutch Top 40) 18 Netherlands (Single Top 100) 8 New Zealand (Recorded Music NZ) 6 Spain (PROMUSICAE) 17 Sweden (Sverigetopplistan) 6 Switzerland (Schweizer Hitparade) 14 UK Singles (Official Charts Company) 17 US Billboard Hot 100 8 US Adult Top 40 (Billboard) 23 US Hot Dance/Electronic Songs (Billboard) 1 US Mainstream Top 40 (Billboard) 3 US Rhythmic (Billboard) 6 ชาร์ต (2017) ตำแหน่ง US Hot Dance/Electronic Songs (Billboard) 13 ชาร์ต (2019) ตำแหน่ง Portugal (AFP) 1133

ชาร์ตปลายทศวรรษ
 ชาร์ต (2010–2019) ตำแหน่ง Australia (ARIA) 97 Germany (Official German Charts) 23 UK Singles (Official Charts Company) 92 US Billboard Hot 100 58 US Hot Dance/Electronic Songs (Billboard) 7

ชาร์ตตลอดกาล
 ชาร์ต (1958-2018) ตำแหน่งUS Billboard Hot 100333

การรับรอง

ประวัติการจำหน่าย
 ภูมิภาค วันที่ รูปแบบ ค่าย อ้างอิง ต่างประเทศ 5 กุมภาพันธ์ 2016 ดิจิทัลดาวน์โหลด   สหรัฐ 22 มีนาคม 2016 ท็อป 40 เรดิโอ  15 เมษายน 2016 ดิจิทัลดาวน์โหลด